ՀՀ ԱԺ ՀՀԿ խմբակցության ղեկավար Վահրամ Բաղդասարյանը, ներկայացնելով թեկնածուին, անդրադարձել է նրա անցած ուղուն եւ մասնագիտական գործունեությանը: Մեջբերելով Սերժ Սարգսյանի խոսքերը` նա ասել է, որ Հանրապետության նախագահը պետք է լինի այն մարդը, ով ունի անցած ճանապարհ, ճանաչում եւ կարող է պատշաճ մակարդակով ներկայացնել երկիրը եւ ներսում, եւ դրսում: Նախագահը պետք է ունենա լայն կապեր թե՛ Սփյուռքում, թե՛ Հայաստանում, վայելի հեղինակություն եւ որ ամենակարեւորն է՝ անկողմնակալ մարդ լինի, ով երբեք քաղաքականությամբ չի զբաղվել եւ կուսակցության անդամ չի եղել. այդ մարդն Արմեն Սարգսյանն է: